ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ‘ሰፊሕ ከባቢታት ደቡብ ሱዳን ብማይ ተዋሒጡ’ 25 መስከረም 2020 ምንጪ ስእሊ, IOM 2020/Liatile Putsoa መግለጺ ስእሊ, ነቲ ቅልውላው ንምፍታሕ ትካላት ረድኤት ህጹጽ ሓገዝ ይሓቱ ኣለዉ ምስ ፈለግ ናይል ዝዋሰን ሰፊሕ ከባቢታት ደቡብ ሱዳን ብማይ ከምዝተውሓጠ’፡ ኣብታ ሃገር ኣተሓባባሪ ሰብኣዊ ሓገዝ ሕቡራት ሃገራት ኣላይን ኖደሁ ገሊጹ፡፡ በቲ ዕልቕልቕ ኣስታት 600 ሽሕ ሰባት መንበሪ ገዝኦም ገዲፎም ከምዝተመዛበሉ ሕቡራት ሃገራት ይገልጽ፡፡ ኣብ ዝመጽእ ሳምንቲ ቁጽሪ ሰብኣዊ ሓገዝ ዘድልዮም ሰባት ክውስኽ ምዃኑ ዝገለጸ ኣላይን ኖደሁ፡ ቅድም ክብል ብምኽንያተ ጎንጺ ተመዛቢሎም ዝነበሩ ሰባት ሕዚ እውን ደጊሞም ከምዝተመዛበሉ ተዛሪቡ፡፡ ኣብ ምብራቕ ኣፍሪቃ ከቢድ ስግኣት ዕልቕልቕ ውሕጅ ኣንጸላልዩ'ሎ ደቡብ ሱዳን: ኣብ ኢትዮጵያ ዘሎ ቅልጡፍ ለበዳ ኮሮናቫይረስ ከምዘተሓሳሰባ ገሊጻ ዕልቅልቕ ሱዳን ኣብ ጥንታዊ ቦታታት ዕንወት ከየውርድ ስግኣት ፈጢሩ ብፍላይ ኣብ ዞባ ጆንግለይ እቲ ጉድኣት ዝሓየለ ከምዝኾነ ተፈሊጡ፡፡ ነቲ ቅልውላው ንምፍታሕ ትካላት ረድኤት ህጹጽ ሓገዝ ይሓቱ ኣለዉ፡፡ ኣብ ሱዳን እውን፡ ብኣማኢት ኣሻሓት ዝቑጽሩ ሰባት ብውሕጅ ጉድኣት በጺሕዎም እዩ፡፡ ሩባ ናይል ኣብቲ ዝሓለፈ ሚእቲ ዓመት ተራእዩ ብዘይፈልጥ መጠን ከምዝመለአ ሰብሞያ ይገልጹ፡፡ ኣብዚ ቀረባ እዋን፡ ኣብ ምብራቕ ኣፍሪቃ ካብ ንቡር ንላዕሊ ክሃርም ዝጸንሐ ዘየቋርጽ ከቢድ ዝናብ ኣብ ልዕሊ ሰብን ንብረትን ከቢድ ጉድኣት የውርድ ምህላዉ ይፍለጥ፡፡ ጠንቂ ናይቲ ዘይንቡር ዝናብ እንታይ'ዩ?
